În 1922, Războiul Civil Rus s-a încheiat și în Orientul Îndepărtat, iar comuniștii au proclamat înființarea Uniunii Republicilor Sovietice Socialiste, ca un stat federal al Rusiei, Ucrainei, Belarusului și Transcaucaziei. Guvernul sovietic ucrainean era lipsit de puteri reale în fața aparatului birocratic centralizat al Partidului Comunist al URSS de la Moscova. Ucraina a beneficiat la început în noul stat federal de un statu privilegiat de stat fondator, autoritățile de la Kiev fiind încurajate să inițieze un vast program de „indigenizare” și ucrainizare. În deceniul al patrulea, după venirea la putere a lui I. V. Stalin, a avut loc în Ucraina o foamete de amploare catastrofală, Holodomorul, care a dus moartea a mai multor milioane de oameni în republică.